Neuvoston päätöslauselma, annettu 29 päivänä kesäkuuta 1995, yhteisön oikeuden yhdenmukaisesta ja tehokkaasta soveltamisesta ja tämän oikeuden rikkomiseen sovellettavista seuraamuksista sisämarkkinoiden alalla



Virallinen lehti nro C 188 , 22/07/1995 s. 0001 - 0003



NEUVOSTON PÄÄTÖSLAUSELMA, annettu 29 päivänä kesäkuuta 1995, yhteisön oikeuden yhdenmukaisesta ja tehokkaasta soveltamisesta ja tämän oikeuden rikkomiseen sovellettavista seuraamuksista sisämarkkinoiden alalla (95/C 188/01) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon yhteisön oikeuden soveltamista koskevassa jäsenvaltioiden hallitusten edustajien konferenssissa 7 päivänä helmikuuta 1992 hyväksytyn julistuksen (N:o 19), joka on liitetty Euroopan unionista tehdyn sopimuksen päätösasiakirjaan, ottaa huomioon neuvoston 7 päivänä joulukuuta 1992 antaman päätöslauselman keinoista, joilla varmistetaan yhteismarkkinoiden moitteeton toiminta (1), ottaa huomioon komission 22 päivänä joulukuuta 1993 neuvostolle antaman tiedonannon "Sisämarkkinoiden hyödyntäminen parhaalla mahdollisella tavalla - strateginen ohjelma" (2), ottaa huomioon neuvoston 16 päivänä kesäkuuta 1994 hyväksymän päätöslauselman hallinnollisen yhteistyön kehittämisestä yhteisön lainsäädännön täytäntöönpanemiseksi ja soveltamiseksi sisämarkkinoilla (3), ottaa huomioon komission 3 päivänä toukokuuta 1995 Euroopan parlamentille ja neuvostolle antaman tiedonannon seuraamusten tehtävästä yhteisön lainsäädäntöä täytäntöönpantaessa sisämarkkinoiden alalla (4), sekä katsoo, että sisämarkkinoiden osalta yhteisö on siirtynyt merkittävän lainsäädännöllisen toiminnan vaiheesta vaiheeseen, jossa painopiste on yhteisten sääntöjen käytännön toimivuudessa; erityisesti on kysymys varmistautumisesta siitä, että direktiivit on saatettu oikein osaksi kansallista lainsäädäntöä ja yleisemmin yhteisön sääntöjen yhdenmukaisesta ja tehokkaasta soveltamisesta Essenissä (1994) kokoontuneen Eurooppa-neuvoston päätelmien mukaisesti, seuraamusten tehokkuus on osa niitä käytettävissä olevia toimenpiteitä, joilla varmistetaan sisämarkkinoita koskevien sääntöjen soveltaminen, perustamissopimuksen 5 artiklassa määrätään, että kunkin jäsenvaltion on toteutettava kaikki tarvittavat yleis- ja erityistoimenpiteet, jotka ovat aiheellisia perustamissopimuksesta tai yhteisön toimielinten säädöksistä johtuvien velvoitteiden täytäntöönpanon varmistamiseksi, vaikka kullakin jäsenvaltiolla on oikeus omien toimielimiensä, oikeusjärjestyksensä ja muiden edellytystensä perusteella itse määrittää parhaaksi katsomansa tapa soveltaa yhteisön oikeuden säännöksiä, yhteisön oikeuden soveltamista koskevassa julistuksessa (N:o 19) on arvioitu erittäin tärkeäksi yhteisön moitteettomalle toiminnalle, että eri jäsenvaltioissa toteutettujen toimenpiteiden vaikutuksesta yhteisön oikeutta sovellettaisiin näissä valtioissa yhtä tehokkaasti ja ehdottomasti kuin kansallista lainsäädäntöä, erityisesti yhteisön oikeuteen kohdistuviin rikkomisiin liittyvien tehokkaiden, suhteellisten ja vakuuttavien seuraamusten puuttuminen saattaisi heikentää yhteisön lainsäädännön uskottavuutta ja vaikuttaa unionin kansalaisten olosuhteisiin vahingoittamalla eräissä tapauksissa kilpailuolosuhteita ja yhteisissä säännöissä tarkoitettuja yleisiä etuja, eräät yhteisön säädökset sisältävät jo nyt säännöksiä sovellettaviksi seuraamuksiksi siinä tapauksessa, että niissä määrättyjä toimenpiteitä ei noudateta, yhteisön tuomioistuimen oikeuskäytännön (5) mukaisesti, erityisesti kun yhteisön säädökset eivät sisällä yhtään nimenomaista määräystä seuraamuksista laiminlyöntitapauksessa, tai jos ne viittaavat tältä osin kansallisiin lakeihin, asetuksiin tai hallinnollisiin määräyksiin, velvoittaa 5 artikla jäsenvaltiot toteuttamaan kaikki tarvittavat yhteisön oikeuden kattavuuden ja tehokkuuden varmistavat toimenpiteet erityisesti tekemällä kussakin tapauksessa valitusta seuraamuksesta tehokkaan, suhteellisen ja vakuuttavan, sisämarkkinoiden alaan on asiaankuuluvalla tavalla kiinnitettävä erityistä huomiota, yhdenmukainen ja yhteinen lähestymistapa sisämarkkinoilla sovellettavien seuraamusten tehokkuuteen voi edesauttaa sekä tasapuolisissa olosuhteissa tapahtuvaa oikeudenmukaista kilpailua että yhteisissä säännöissä tarkoitettujen yleisten etujen suojaamista, säännöksiä seuraamuksista on harkittava myös saatettaessa yhteisön säädöksiä osaksi jäsenvaltioiden sisäistä oikeusjärjestystä, komission yhteisten sääntöjen saattamisesta osaksi kansallista lainsäädäntöä ja niiden soveltamisesta tekemässään analyysissa esille tuomien, joskus huomattavienkin erojen osalta on kansallisissa seuraamuksia koskevissa järjestelmissä niitä parannettaessa tarpeen varmistaa niiden avoimuus, jotta seuraamusten tehokkaasta, suhteellisesta ja vakuuttavasta luonteesta voitaisiin varmistua, mitä komissio on korostanut edellä mainitussa 3 päivänä toukokuuta 1995 antamassaan tiedonannossa, jos sisämarkkinoiden toiminnassa havaitaan vakavia ongelmia, jotka johtuvat kansallisten seuraamuksia koskevien järjestelmien välisistä eroista, on tarpeen vaatiessa etsittävä ratkaisuja, jotta seuraamuksilla voitaisiin taata lainsäädännön soveltamisen yhdenmukainen tehokkuus unionissa ottaen toissijaisuusperiaatteen ja suhteellisuusperiaatteen mukaisesti huomioon sekä yhteisön että jäsenvaltioiden toimivallan ja jäsenvaltioiden kansallisen lainsäädännön Edinburgissa (1992) kokoontuneen Eurooppa-neuvoston päätelmien mukaisesti, myös muut toimenpiteet myötävaikuttavat sisämarkkinoiden moitteettomaan toimintaan, erityisesti hallinnollisen yhteistyön kehittäminen ja valitusmenettelyjen tehokkuuden parantaminen, KOROSTAA komission tavoin, että yhteisön oikeuden oikea soveltaminen edellyttää ensisijaisesti yhteisten sääntöjen oikeaa ja tehokasta saattamista osaksi kansallista lainsäädäntöä sekä hyvää, avoimuuteen perustuvaa hallinnollista yhteistyötä; edellä mainitun 16 päivänä kesäkuuta 1994 annetun neuvoston päätöslauselman mukaisesti ja komission tekemien tutkimusten tulosten perusteella tällaista hallinnollista yhteistyötä on tarvittaessa lujitettava aloilla, joilla se on heikosti kehittynyt, ja sen on joka tapauksessa täytettävä yhteisön sääntöjen yhdenmukaisen ja tehokkaan täytäntöönpanon edellytykset, VAHVISTAA, että yhteisön moitteettoman toiminnan varmistamiseksi on välttämätöntä lisätä eri hallinnon osien välistä luottamusta ja avoimuutta ja näin huolehtia siitä, että yhteisön lainsäädäntöä sovelletaan tosiasiallisesti, tehokkaasti ja yhdenmukaisesti kaikissa jäsenvaltioissa, TUNNUSTAA, että sisämarkkinoita koskevan lainsäädännön soveltamisalan laajuus samoin kuin kyseisten alojen eriytyneisyys edellyttävät seuraamuksien hyvin perusteltua pragmaattista ja alakohtaista lähestymistapaa, MYÖNTÄÄ yhteisön oikeudesta johtuvien velvoitteiden noudattamatta jättämistä koskevissa tapauksissa sovellettavien kansallisten seuraamusjärjestelmien avoimuuden olevan tarpeen, jotta yhteisö pystyy varmistamaan näiden kansallisten järjestelmien olevan suhteellisia ja vakuuttavia ja että avoimuus on luonteeltaan sellaista, että se rajoittaa yhteisön puuttumista seuraamuksiin ainoastaan tilanteissa, jolloin se on ehdottoman välttämätöntä sisämarkkinoiden moitteettoman toiminnan varmistamiseksi kyseisellä alalla; jos sisämarkkinoiden toiminnassa havaitaan vakavia ongelmia, jotka aiheutuvat kansallisten seuraamusjärjestelmien eroista, on tarvittaessa etsittävä ratkaisut, joilla voidaan taata seuraamusten yhtä tehokas toimeenpano kaikkialla unionissa ottaen huomioon sekä yhteisön että jäsenvaltioiden toimivallan ja jäsenvaltioiden kansallisen oikeuden periaatteet sekä toissijaisuus- ja suhteellisuusperiaatteet, PYYTÄÄ jäsenvaltioita: a) tukemaan aktiivisesti seuraamuksia koskevaa työtä sisämarkkinoiden alalla, b) toimimaan yhteistyössä komission kanssa sen näistä kysymyksistä jo käynnistämissä tutkimuksissa, c) huolehtimaan siitä, että saattaessaan yhteisön säädöksiä osaksi kansallista lainsäädäntöä, ne toteuttavat yhteisön oikeuden soveltamista koskevat toimenpiteet yhtä tehokkaasti ja ehdottomasti kuin niiden kansallista lainsäädäntöä sovellettaessa, sekä joka tapauksessa antamaan seuraamuksia koskevia tehokkaita, suhteellisia ja vakuuttavia säännöksiä, d) huolehtimaan siitä, että komissiolle toimitetaan tarvittaessa yhteisön oikeuden soveltamiseen ja sen saattamiseen osaksi kansallista lainsäädäntöä liittyvän ilmoittamisen yhteydessä kaikki jäsenvaltiossa sovellettavaa seuraamusjärjestelmää koskeva tarpeellinen tieto, KEHOTTAA komissiota perustamissopimusten valvojana ja osana sen aloiteoikeutta: a) varmistamaan, että direktiivit saatetaan oikealla tavalla osaksi kansallista lainsäädäntöä ja yleisemmin huolehtimaan siitä, että sisämarkkinoita koskeva yhteisön lainsäädäntö, seuraamuksia koskeva lainsäädäntö mukaan lukien, saatetaan voimaan tosiasiallisesti ja tehokkaasti, sekä jatkamaan hallinnollisen yhteistyön kehittämistä tarvittaessa sekä parantamaan valitusmenettelyjen tehokkuutta, b) jatkamaan ja laajentamaan tutkimuksia, jotka se on käynnistänyt aloilla, joilla on havaittavissa erityisiä ongelmia, joita varten olisi valmisteltava erityisiä ratkaisuja, c) sisällyttämään tarvittaessa tuleviin ehdotuksiin yhteisön säädöksiksi seuraamuksia koskevia säännöksiä käyttäen hyväkseen niitä esimerkinomaisia muotoiluja, jotka sisältyvät sen edellä mainittuun 3 päivänä toukokuuta 1995 antamaan tiedonantoon, d) huolehtimaan siitä, että sovellettavia seuraamuksia koskevat määräykset kuuluvat jatkossa niihin toimenpiteisiin, joista ilmoittamista nimenomaisesti vaaditaan sisämarkkinoita koskevissa yhteisön säännöksissä, e) toteuttamaan tarvittaessa toimenpiteet tai tekemään ehdotukset tällä tavoin toteutetun avoimuuden esille tuomien ongelmien korjaamiseksi tavalla, joka tarvittaessa myös takaa seuraamusten yhtä tehokkaan täytäntöönpanon kaikkialla unionissa, ottaen huomioon sekä yhteisön että jäsenvaltioiden toimivallan ja jäsenvaltioiden kansallisen oikeuden periaatteet sekä toissijaisuus- ja suhteellisuusperiaatteet, f) ottamaan huomioon yhteisön oikeuteen kohdistuviin rikkomisiin sovellettavia seuraamuksia koskevat kysymykset vuotuisessa kertomuksessaan yhteisön oikeuden soveltamisesta käytäntöön, SITOUTUU tutkimaan avoimessa ja rakentavassa hengessä komission mahdollisesti lähikuukausina tekemiä ehdotuksia, jotta varmistetaan sisämarkkinoiden sääntöjen rikkomuksiin sovellettavien seuraamusten tehokkuus, suhteellisuus ja vakuuttavuus. (1) EYVL N:o C 334, 18.12.1992, s. 1 (2) KOM(93) 632 lopull. (3) EYVL N:o C 179, 1.7.1994, s. 1 (4) KOM(95) 162 lopull. (5) Oikeustapauskokoelma 1989, tapaus N:o 68/88, 23 ja 24 kohta (s. 2984)